Veterinærinstituttet utfører oppdrag for ulike aktører innen flere ulike fagområder.
Du finner kontaktperson under hver enkelt type oppdrag. Dersom du ønsker å diskutere et mulig oppdrag i samarbeid med oss, ta kontakt via epost eller telefon.
Vi utfører både diagnostiske oppdrag for antistoffer eller antigen i serum og melk, samt at vi samarbeider med aktører innen forskning og utvikling.
Diagnostiske oppdrag
Undersøkelser/screening av antall dyr etter forespørsel fra produsent for antistoffer eller antigen i serumprøver eller melkeprøver. (Geno, Nortura, Norsvin er typiske oppdragsgivere). Pris for oppdraget avtales mellom partene.
Kontaktperson: Lene Vestby
Forskningsgruppene på seksjonen (Immunologi) utfører forskning i samarbeid med eksempelvis biotekselskaper, oppdrettere og andre som interessert i at vi analyserer prøver ved hjelp av metoder vi har etablert eller utviklet. Vi utarbeider planer for forsøk og analyser i fellesskap. Begge parter kan etter avtale publisere eller patentsøke potensielle resultater. Faktura sendes på utført oppdrag.
Vi utfører flere typer oppdrag innen mattrygghet, både kursing innen prøvetaking og analysemetoder, samt studier av bakterievekst i matprodukter og stabilitetsstudier.
Kurs i prøvetaking, metodikk og tolkning av resultater
Veterinærinstituttet har bred erfaring i å holde kurs innen prøvetaking, metodikk samt tolkning av prøvereultater.
Kontaktperson: Kofitsyo Cudjoe
Bakteriologisk undersøkelse og belastningsstudier av produkter
Vi kan utføre bakteriologiske undersøkelser i både liten og stor skala.
Typing av bakteriestammer
Seksjon for miljø og smittetiltak i Trondheim
Vi har bred erfaring med ulike oppdrag innen miljø- og smittetiltak. Vi kan informere om aktuelle problemstillinger, gi råd i forhold til søknadsprosesser, budsjettere tiltak og være både prosjektledere og utførere av tiltak/oppdrag.
Vi har solid prosjektledererfaring nasjonalt, og har hatt totalansvar for prosjektporteføljer på bekjempelse på opptil flere millioner kroner. Vi har også internasjonal sertifisering i prosjektarbeid
Bekjempelse av introduserte arter i vann
Planlegging, kartlegging og gjennomføring. Vi påtar oss også utredningsoppdrag på dette feltet.
Veterinærinstituttet, Miljø- og smittetiltak, er nasjonalt kompetansesenter for bekjempelsen av Lakseparasitten Gyrodactylus salaris
Veterinærinstituttet administrerer bekjempelsen av G. salaris, på oppdrag fra Miljødirektoratet, som et totalprosjekt, med ansvar for økonomi, forundersøkelser, planlegging, behandling og rapportering.
Alle bekjempelsestiltak mot G. salaris i Norge blir utført på oppdrag fra Miljødirektoratet med aktuell Fylkesmann som tiltakshaver.
Kontaktperson: Asle Moen
Introduserte fiskearter i ferskvann
Vi gjennomfører bekjempelsestiltak mot fremmede introduserte fiskearter i ferskvann med rotenonløsningen CFT- Legumin (rotenonbehandling). Tiltak krever en utslippstillatelse for CFT-Legumin fra Miljødirektoratet. De fleste tillatelser blir gitt med den forutsetning at Veterinærinstituttet gjennomfører selve tiltaket. Vi kan også være behjelpelig med søknadsprosessen og alle andre nødvendige forundersøkelser.
Prinsippene bak rotenonbehandlinger kan også benyttes til bekjempelse av andre introduserte arter i ferskvann. Vi har med suksess gjennomført tiltak mot Signalkreps i flere lokaliteter ved bruk av legemiddelet Betamax som opprinnelig er utviklet for å fjerne lakselus. Vi kan være behjelpelig med å vurdere muligheten for tiltak mot Signalkreps og andre uønskede arter, samt være behjelpelig med forundersøkelser og eventuelle søknader.
Kontaktperson: Roar Sandodden
Veterinærinstituttet har en beredskapsavtale med Skottland og Irland hvis de skulle få introduksjon av Gyrodactylus salaris.
Veterinærinstituttet har flere ganger samarbeidet med Environment Agency i England i bekjempelsesaksjoner, gjennom utveksling av mannskap og erfaring på bekjempelsesaksjoner.
Vi har rådgivning og oppdrag i Spania, Nederland og Sverige.
Foredrag for AFS
Kontaktperson: Eirik Biering
Oppdrag for næringsaktører og forvaltning
Fiskehelsegruppa ved Seksjon for miljø og smittetiltak har formell kompetanse og erfaring innen fiskehelse, fiskevelferd, prosjetetablering og prosjektledelse. I tillegg har vi kompetanse innen statistikk og epidemiologi.
Fiskevelferd er et satsningsområde, der vi samarbeider tett med fiskehelsetjenester, oppdrettere, teknologileverandører og andre forskningsinstitusjoner. Vi bidrar med vitenskapelig kompetanse inn i feltutprøvinger av ny teknologi, inklusiv ikke-medikamentelle metoder for avlusing og lukket merdteknologi.
Mekanisk avlusing med FLS-avlusersystem - dokumentasjon av fiskevelferd og effekt mot lus
Pilotflåte Helixir- dokumentasjon av fiskevelferd og effekt mot lus
Termisk avlusning av laksefisk- dokumentasjon av fiskevelferd og effekt
Luseskjørt: dokumentasjon av praktisk bruk og nytteverdi (planktonduk)
Kontaktperson: Kristine Gismervik
Kartlegging av vannforekomster
Veterinærinstituttet, Miljø- og smittetiltak, har i forbindelse med bekjempelse av G. salaris opparbeidet seg en bred kompetanse innen kartlegging av vannforekomster. I dette ligger selve stedfestelse av vannforekomster, men også ytterligere informasjon om vannforekomster dersom det er ønskelig.
Utover egen kompetanse har Veterinærinstituttet i en årrekke samarbeidet med spesialister innen de enkelte fagfelt, som vil bli benyttet dersom vår egen kompetanse ikke strekker til. Nedenfor listes aktuelle undersøkelser som Veterinærinstituttet kan være behjelpelig med.